kardosdrur/scandi-wiki huggingface dataset:
H. Hagerups Forlag

H. Hagerups Forlag A/S var et dansk forlag, sortimentsboghandel og antikvariat.

Historie 
Det blev stiftet den 22. juni 1852 af Hans Hagerup (1823-1883) og blev efter dennes død overtaget af sønnen Eiler Hagerup (1854-1928). I 1899 købte H. Hagerups Forlag Det Hempelske Forlag i Odense og i 1920 I.L. Lybeckers Forlag. Firmaet blev i 1920 omdannet til et aktieselskab, og samtidig optoges Eiler H. Hagerups søn, Paul H. Hagerup (1889-1971), i direktionen, som også bestod af J.L. Lybecker og Anton Christensen (1866-1935). I 1949 indtrådte Harry Lanthau i direktionen.

I 1910 flyttede forlaget til den nyerhvervede ejendom i Fiolstræde 10. I 1937 flyttede også bogladen til de moderniserede lokaler i forlagets ejendom og samtidig oprettedes H. Hagerups Antikvariat. I 1938 overtog firmaet Vilhelm Trydes Boghandel. I 1954 ophørte forlaget som selvstændig virksomhed og indgik som bifirma i forlagsgruppen Aschehoug Dansk Forlag. Den smukt og kostbart indrettede boglade, der blev bombet af Schalburgkorpset 1944, var frasolgt i 1951.

Udgivelsesprofil 
Forlaget markerede sig især ved litteratur af folkelig-national karakter, ved skole- og børnebøger samt ved Hagerups Konversationsleksikon, der kom i fire udgaver 1892-1953.

Forlagets udgivelsespolitik ændredes efterhånden mere og mere i modernistisk retning, med vægten lagt på kulturlitteratur og oversættelser af udenlandske, ikke mindst franske forfattere. Udgivelsen 1934 af en dansk udgave af Adolf Hitlers Mein Kampf var kontroversiel, men skete ikke af sympati for nazismen.

Bestyrelsen bestod i 1950 af forlagsboghandler Paul H. Hagerup; kommitteret Verner Hagerup og landsretssagfører Mogens Müllertz (1891-1974).

Kilder 
 Danmarks ældste forretninger 1100-1911, Kraks Forlag 1950

Forlag fra Danmark
Tidligere virksomheder i København
Danske virksomheder etableret i 1852
Ophørt i 1954
Slægten Hagerup
Pullert

En pullert er en for en robust, lille, rund stolpe. Pullerter er i søfart en post der bruges til fortøjning af både og skibe. I dag henviser en pullert også som poster på veje til at kontrollere og køretøjer fra at køre ind i andre køretøjer, fodgængere, cyklister el. bygninger. Ældre pullerter og pullerter til forhindring af indkørsel er ofte af stål, med pullerter kan også være fremstillet af polyethylen eller lignende plastmaterialer.

Typer

Søfart 
Indenfor søfarten anvendes betegnelsen pullert om en kort tyk stolpe af sten eller metal – evt. træ – som skibe og både ved hjælp af trosser kan fortøjes til. Pullerter findes både på kajen og om bord. Alternativt kan trosser fastgøres til kajens fortøjningsring med terse (koniske træ- eller jernstænger).

Vejtrafik 
I vejtrafik kan pullerter være anbragt i kanten af fortovet, i midten eller ved slutningen af gader, hvor man under normale forhold vil holde køretøjer udelukket fra at befærde området. Pullerter kan være en ekstra markering mellem landevej og cykelsti. De kan udgøre en vertikal beskyttelse af fodgængere på et særligt smalt fortov, eller en permanent afspærring af indkørsel til en gade. Der findes også pullerter som kan fjernes eller sænkes ned i gadehøjde for midlertidigt at tillade passage af bestemte køretøjer.

Se også 
Duc d'albe
Fortøjning
Fortov
Autoværn

Referencer 

Vejens udstyr
Skibsterminologi
Værnemidler

hr:Bitva
it:Bitta
no:Puller
pl:Poler
vls:Bolloard (scheepvoart)
Kvindetri

Kvindetri er et mini-triathlon for kvinder, som har fundet sted med udgangspunkt i Vestbad hvert år siden 1995. Triathlonet arrangeres af Brøndby Triathlon Club i samarbejde med Club La Santa, Endurance Sport, Craft og Vestbad. I 1995 havde arrangementet omkring 500 deltagere, men siden er det vokset og med omkring 1.300 deltagere er det Europas største triathlon for kvinder. Triathlonet består af 200 meter svømning, 20 km cykling og 4 km løb.
 
Det starter og slutter i Vestbad, hvor svømmedelen naturligvis også afvikles i Vestbads udendørs og indendørs bassiner. Cykel- og løberuterne ligger i området omkring Vestbad i Brøndby og Rødovre.

Referencer

Triatlonkonkurrencer
Brøndbyøster
Sportskonkurrencer
Wearside League

Wearside League er en fodboldliga i Nordengland for semiprofessionelle hold og amatørhold. Ligaen blev grundlagt i 1892 og består af én division med 22 hold. Ligaen dækker et væsentligt større geografisk område end blot Wearside; i sæsonen 2011–12 deltog hold fra så langt sydpå som North Yorkshire og så langt vestpå som Cumbria.

Vinderen af Wearside League har ret til at ansøge om oprykning til Northern League Division Two. Hvis vinderen ikke ansøger om oprykning, går denne ret videre til holdet, der endte på andenpladsen. Holdene, der slutter på sidste- og næstsidstepladsen i ligaen, skal melde sig ud af ligaen. Holdene kan imidlertid genoptages ved afstemning på ligaens årsmøde, hvor klubberne i givet fald vil konkurrere med hold fra lavere rangerende ligaer, der har ansøgt om oprykning til Wearside League, om de ledige pladser i ligaen.

Ligaen arrangerer også tre pokalturneringer: Monkwearmouth Charity Cup og Shipowners' Charity Cup har begge været spillet siden 1890'erne, mens Wearside League Challenge Cup først blev etableret i 1932.

Kilder / eksterne henvisninger 
 Wearside Football League 

 
Etableret i 1892
Søndre Plantage

Søndre Plantage i Mejdal i Holstebro er den ældste del af Holstebro Plantager, som er Danmarks ældste kommuneplantager. Det første træ i Søndre Plantage blev plantet i 1866 på initiativ af kaptajn Enrico Mylius Dalgas. Søndre Plantage ligger som en kile ind mellem parcelhusene i Mejdal på den ene side og Herningvej på den anden. 

Plantagen fremstår som et stykke skovområde, men indeholder også et lille stykke hedeareal i midten og fungerer som et rekreativt område for Holstebros borgere. Der er bl.a. et madpakkehus og en ”brændeplads”. Jernbanen mellem Holstebro og Herning skærer igennem Søndre Plantage, og området har også været nævnt som mulig linjeføring for en ny motorvej mellem Holstebro og Herning.

Referencer 

Holstebro
Skove i Danmark
Gibraltars Socialdemokrater

Gibraltars Socialdemokrater (, fork. GSD) er et centrum-højre politisk parti i Gibraltar.

Partiet blev grundlagt i 1989 og var det regerende parti i perioden 1996-2011 under ledelse af Peter Caruana.

Historie 
Partiet opstod, da Sammenslutningen for Udvikling af Borgerlige Rettigheder brød sammen i slutningen af 1980'erne. Socialdemokraterne stammer officielt fra 1989, og ved det første valg derefter, i 1992, opnåede partiet 20,2 % af stemmerne, hvilket gav syv pladser i parlamentet ud af de femten pladser. Fire år senere, i 1996, steg stemmetallet til 52,2 %, hvilket gav otte pladser og dermed absolut flertal. Partiets leder, Peter Caruana, blev dermed førsteminister, og denne post bevarede han indtil 2011, idet partiet i denne periode bevarede sit flertal. 

I 2005 blev Gibraltars Arbejderparti, der var blevet stiftet to år forinden, smeltet sammen med Socialdemokraterne, der som det største parti bevarede navnet og forkortelsen. Denne samling af de to partier var ikke lige populær overalt og fik nogle prominente medlemmer på begge sider til at forlade partiet i protest, herunder næstformanden Keith Azopardi og yderligere et bestyrelsesmedlem; de to stiftede derpå det Progressive Demokratiske Parti.

Politik 
Partiet er placeret i venstre side af centrum på det politiske spektrum, og som regeringsparti har det stået bag en forbedring af det offentlige sundhedssystem samt sørget for at bygge boliger, der er til at betale for den brede befolkning. 

Det støtter endvidere den nuværende internationale status for Gibraltar som et autonomt britisk oversøisk territorium og går imod alle forslag om et fælles britisk-spansk overherredømme. Partiet er traditionelt mindre fjendtligt indstillet over for Spanien end Gibraltars Socialistiske Arbejderparti.

Noter

Eksterne henvisninger 
 Partiets officielle hjemmeside

Socialdemokratiske partier
Politiske partier i Gibraltar
Loven om tiltrækning

Loven om tiltrækning er blevet populariseret efter filmen "The Secret" af Rhonda Byrne fra 2006. "Hemmeligheden" (the secret) er "loven om tiltrækning", som hævdes at være en naturlov. Ifølge loven påvirker man virkeligheden med sine tanker gennem "vibrationer".

Hvis man fx fokuserer på regninger, får man flere regninger, mens man får penge, hvis man fokuserer på penge. Det hævdes også, at man kan heale med tankens kraft. Kvantefysik bruges gerne til at legitimere troen på loven om tiltrækning.

Omkring år 1900 udkom flere bøger om emnet; blandt andet Thought Vibration or the Law of Attraction in the Thought World (1906) af William Walker Atkinson. Udtrykket "loven om tiltrækning" er nævnt i flere teosofiske skrifter af bl.a. andet William Quan Judge i 1915 og Annie Besant i 1919. Besant forklarede, at den beskriver en form for karma.

New age
Pseudovidenskab
Väinö Ikonen

Väinö Vilhelm Johannes Ikonen (født 5. oktober 1895 i Tuusniemi, død 10. februar 1954 i Helsinki) var en finsk idrætsmand, der som bryder deltog i OL 1924 i Paris. 

Ikonen var oprindelig atletikudøver og blev finsk mester i stangspring i 1916. Mod slutningen af 1910'erne begyndte han så at dyrke brydning og fik snart succes, da han blev nordisk mester i græsk-romersk brydning i 1920 og 1921, hvilket han kronede med et verdensmesterskab i bantamvægt, ligeledes i 1921. Han var finsk mester i fjervægt i 1922, inden han vandt samme titel i  bantamvægt i fri stil i 1924.

Hans deltagelse ved OL 1924 var i græsk-romersk brydning, hvor han stillede op i bantamvægt. Her vandt han først over en italiener, men tabte derefter til esteren Eduard Pütsep, der senere sikrede sig guldmedaljen. Herefter vandt han over en anden ester og dernæst over to nordmænd, inden han i kampen om sølv tabte til sin landsmand, Anselm Ahlfors, og dermed fik bronzemedalje.

Efter at have indstillet sin aktive karriere blev Ikonen brydetræner for det finske landshold. Han fungerede også som dommer og var blandt andet med i denne rolle ved OL 1936 i Berlin. Endelig var en i en periode bestyrelsesmedlem af det finske brydeforbund.

Referencer

Eksterne henvisninger 
 

Brydere fra Finland
Atleter fra Finland
Deltagere for Finland ved sommer-OL 1924
Olympiske bronzemedaljevindere fra Finland
Åke Ohlmarks

Åke Ohlmarks (født 3. juni 1911 i Kristianstad, død 6. juni 1984 i Crist di Niardo, Brescia, Italien) var en svensk religionshistoriker, forfatter og oversætter. Han er i dag kendt som forfatter til bøger om historiske emner, men også som oversætter. Han har blandt andet oversat Shakespeares dramaer, de islandske sagaer og Ringenes Herre til svensk.

Trykte kilder 
 Heinrich, Fritz (1997), "Das religionswissenschaftliche Institut der Ernst Moritz Arndt-Universität Greifswald 1944-1945", i: Zeitschrift für Religionswissenschaft 5, ss 203-230.
 Heinrich, Fritz (2002), Die deutsche Religionswissenschaft und der Nationalsozialismus. Eine ideologiekritische und wissenschaftsgeschichtliche Untersuchung, Petersberg.
 Jarring, Gunnar (1992-1994), Ohlmarks, Åke Joel, i: Svenskt Biografiskt Lexikon Bd. 28, Stockholm, ss 111-117.
 Marell, Anders (1998), Åke Ohlmarks – schwedischer Lektor, Nazimitläufer und/oder Geheimagent?, i: Germanisten 1-3 Jg. 3, ss 93-100.
 Åkerlund, Andreas (2006), "Åke Ohlmarks and the 'Problem' of Shamanism", i: Archaeus. Études d’Histoire des Religions/Studies in the History of Religions, Tome X, fasc. 1-2, s. 201-220.
 Åkerlund, Andreas (2008), "Åke Ohlmarks in the Third Reich. A Scientific Career between Adaptation, Cooperation and Ignorance", i: Horst Junginger (ed.), The Study of Religion under the Impact of Fascism, Leiden, s. 553-574.

Eksterne henvisninger 
 

Historikere fra Sverige
Religionshistorikere
Faglitterære forfattere fra Sverige
Romanforfattere fra Sverige
Oversættere fra Sverige
Svenskere i 1900-tallet
Svensksprogede forfattere fra Sverige
Personer fra Kristianstad
Marius Eriksen

Emil Marius Eriksen (født 9. december 1886 i Barbu, død 14. september 1950 i Oslo) var en norsk gymnast, som deltog i OL 1912 i Stockholm.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Han var far til de to alpine skiløbere Marius og Stein Eriksen, hvoraf sidstnævnte vandt en guld- og en sølvmedalje ved vinter-OL 1952.

Referencer

Eksterne henvisninger 
 

Gymnaster fra Norge
Deltagere for Norge ved sommer-OL 1912
Olympiske bronzemedaljevindere fra Norge
Sigurd Smebye

Sigurd Smebye (født 16. marts 1886 i Tønsberg, død 7. juni 1954 i Oslo) var en norsk gymnast, som deltog i OL 1912 i Stockholm.

Ved OL 1912 i Stockholm var han med på det norske hold i gymnastik efter svensk system. Svenskerne vandt guld efter at have opnået 937,46 point, mens Danmark blev toer med 898,84 point, og nordmændene vandt bronze med 857,21 point. Kun disse tre hold deltog i konkurrencen.

Referencer

Eksterne henvisninger 
 Sigurd Smebye Biography and Olympic Results – Olympics at Sports-Reference.com  

Gymnaster fra Norge
Personer fra Tønsberg
Deltagere for Norge ved sommer-OL 1912
Olympiske bronzemedaljevindere fra Norge
Klinger

Klinger er et efternavn. I 2014 er der registreret under 10 personer med efternavnet Klinger i Danmark.

Kendte med dette efternavn 
 Max Klinger
 Tim Klinger

Reference 

Efternavne
Woodfjorden

Woodfjorden er en stor fjord på nordvestsiden af Spitsbergen på Svalbard. Fjorden går mod syd ind i landet, mellem Haakon VII Land i vest og Andrée Land i øst. Den munder ut i Ishavet mellem Velkomstpynten i vest og Gråhuken i øst. Fjorden er 64 kilometer lang og omkring 5 kilometer bred. 

Midtvejs går to fjorde mod vest – den store Liefdefjorden og den langt mindre Bockfjorden, sidstnævnte med varme kilder.

Inderst i fjordbunden går Woodfjorddalen med Woodfjordelven ind mod sydøst, fra kilder i Holtedahlfonna. Fjordsiderne er bratte, i vest når Riisefjella 1.305 meter ret op over fjorden, og i øst når Scott Keltiefjellet 1.368 meter op.

Området danner den østlige afgrænsning af Nordvest-Spitsbergen nationalpark.

Eksterne kilder og henvisninger 

Om Woodfjorden, Liefdefjorden, Bockfjorden  –  på Norsk polarinstitutts websted.

Fjorde i Norge
Svalbards geografi
Charles Vigurs

Charles Alfred Vigurs (11. juli 1888 – 22. februar 1917) var en britisk gymnast som deltog under OL 1908 i London og 1912 i Stockholm. 

Vigur vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 

Gymnaster fra Storbritannien
Deltagere for Storbritannien ved sommer-OL 1912
FA Cup 1889-90

Football Association Challenge Cup 1889–90 var den 19. udgave af Football Association Challenge Cup, nutildags bedre kendt som FA Cup. Turneringen blev afviklet som en cupturnering med deltagelse af 136 klubber. De første kampe blev spillet den 5. oktober 1889, og finalen blev afviklet den 29. marts 1890 på Kennington Oval i London, hvor Blackburn Rovers FC besejrede The Wednesday FC med 6-1. Det var fjerde gang, at Blackburn Rovers vandt FA Cup'en – de tre første sejre var opnået i sæsonerne 1883-84, 1884-85 og 1885-86.

Resultater

Blackburn Rovers' vej til sejren

Første kvalifikationsrunde 

Første kvalifikationsrunde havde deltagelse af 74 hold, der spillede om 37 ledige pladser i anden kvalifikationsrunde.

Anden kvalifikationsrunde 

Anden kvalifikationsrunde havde deltagelse af 74 hold, der spillede om 37 ledige pladser i tredje kvalifikationsrunde. 37 af holdene var vindere fra første kvalifikationsrunde, mens de resterende 37 hold først trådte ind i turneringen i anden kvalifikationsrunde.

Tredje kvalifikationsrunde 

Tredje kvalifikationsrunde havde deltagelse af 40 hold, der spillede om 20 ledige pladser i fjerde kvalifikationsrunde. 37 af holdene var vindere fra anden kvalifikationsrunde, mens de resterende tre hold først trådte ind i turneringen i anden kvalifikationsrunde.

Fjerde kvalifikationsrunde 

Fjerde kvalifikationsrunde havde deltagelse af 20 hold, der spillede om 10 ledige pladser i første runde.

Første runde 

Første runde havde deltagelse 32 hold. 10 af holdene havde spillet sig igennem kvalifikationsrunderne, mens 22 hold først trådte ind i turneringen i første runde.

Anden runde 

Anden runde havde deltagelse af de 16 hold, der gik videre fra første runde, og holdene spillede om otte ledige pladser i kvartfinalerne.

Kvartfinaler 

Kvartfinalerne havde deltagelse af de otte hold, der gik videre fra anden runde, og holdene spillede om fire ledige pladser i semifinalerne.

Semifinaler 

Semifinalerne havde deltagelse af de fire hold, der gik videre fra kvartfinalerne.

Finale

Kilder / eksterne henvisninger 
 RSSSF – 1889–90 FA Cup  
 The FA – FA Cup – Past results

Noter 

Sæsoner i FA Cup
Fodbold i 1889
Fodbold i 1890
Conrad Christian von Gyldenskiold

Conrad Christian von Gyldenskiold (født 26. november 1761 i Rendsborg, død 1. september 1809) var en dansk, senere russisk officer.

Han var søn af major, bataljonskommandør, kammerherre Peter Schønnemann von Gyldenskiold og 2. hustru Christiane Louise Dauw. Han blev 22. maj 1776 sekondløjtnant à la suite i Norske Livregiment, 1777 virkelig sekondløjtnant, 24. december samme år reforme til Livgarden til Fods, 19. februar 1779 exam.jur., 24. samme måned sat i nummer, blev den 22. april 1780 kammerjunker, 28. maj 1783 karakteriseret premierløjtnant, 1. februar 1788 stabskaptajn, 4. april samme år karakteriseret major og fik tilladelse til at gå i russisk tjeneste. 14. juni 1793 udgik han af nummer og var 1803 russisk generalmajor med kvarter i Moskva. Han var ugift, og adelsslægten uddøde med ham.

Kilder 
 Danske Jurister 1736-1936.
 Danmarks Adels Aarbog 1922, s. 473

Conrad Christian
Officerer fra Danmark
Jurister fra Danmark
Generaler fra Rusland
Danskere i fremmed militær tjeneste
Personer fra Rendsborg
Danskere i 1700-tallet
Danskere i 1800-tallet
Arthur Southern

Arthur George Heron Southern (26. marts 1883 – 5. juni 1940) var en britisk gymnast som deltog under OL 1912 i Stockholm. 

Southern vandt en bronzemedalje i gymnastik under OL 1912 i Stockholm. Han var med på det britiske hold som kom på en tredjeplads i holdkonkurrencen i multikamp efter Italien og Ungarn. Der var fem hold fra fem lande som var med i konkurrencen, som blev afholdt på Stockholms Stadion. Der var mellem 16 og 40 deltagere på hvert hold.

Eksterne henvisninger 

Gymnaster fra Storbritannien
Deltagere for Storbritannien ved sommer-OL 1912
Peter Schønnemann von Gyldenskiold

Peter Schønneman(n) von Gyldenskiold, født Schønnemann (9. december 1726 i København – 17. marts 1803 i Næstved) var en dansk officer, far til Conrad Christian von Gyldenskiold.

Karriere 
Peter Schønnemann var søn af Detlev Schönneman (født 1684), som 1705 var vagtmester i ritmester Neetzows kompagni af 3. jyske nationale Regiment Rytteri i engelsk-hollandsk sold i Brabant. Detlev Schönneman blev samme år kornet, men blev såret 23. maj 1706 ved Ramillies og døde angiveligt af sine sår senere i livet.

Peter Schønnemann blev 1733 landkadet, 1741 kadetkorporal, fik reservereret fændriks anciennitet, blev 1743 kornet i holstenske Rytterregiment, 1745 sekondløjtnant i 5. jyske Regiment Rytteri, 1743-45 i garnison i Skanderborg, 1747 til Kronprinsens Regiment, 1748 premierløjtnant, 1757 karakteriseret og 1758 virkelig kaptajn. Han blev adlet 19. juli 1765 med navnet von Gyldenskiold, blev 1769 sekondmajor, 1779 kammerherre og samme år premiermajor. 1781 blev han oberstløjtnant af infanteriet og afgik fra Hæren 1785.

I 1801 blev han kommandør for 6. batteri af Søndre Sjællandske Landeværnsregiment i Sorø, men fik senere på året atter afsked fra militærtjenesten. Han døde 1803.

Ægteskaber 
Han blev gift 1. gang 7. november 1754 med Mariane Catharine de Junge (21. december 1729 – 6. april 1760 i København), datter af deputeret i Landetatens Generalkommissariat Severin de Junge og Else Bartholin. 2. gang ægtede han 18. februar 1761 Christiane Louise Dauw (8. oktober 1734 – 8. marts 1800 i Næstved), datter af amtmand over Hørsholm Amt, etatsråd Conrad Christian Dauw og Juliane Louise de Bressant.

Kilder 
 Danmarks Adels Aarbog 1922.

Kavaleriofficerer fra Danmark
Kammerherrer fra Danmark
Peter Schønnemann
Danskere i 1700-tallet
Personer fra København
Gyldenskiold

von Gyldenskiold er en uddød dansk adelsslægt tilhørende lav- og sværdadelen.

Våben 
8 ovale guld skjolde i blåt. På hjelmen (kronet) en halv jernklædt ridder med 5 vekselvis guld og blå strudsfjer på hjelmen, løftet sværd og guld skjold mellem 6 vekselvis blå og guld faner, 3 på hver side. Skjoldholdere: 2 guldbevæbnede sorte ørne.

Historie 
Detlev Schönneman (født 1684) var 1705 vagtmester i ritmester Neetzows kompagni af 3. jyske nationale Regiment Rytteri i engelsk-hollandsk sold i Brabant. Detlev Schönneman blev samme år kornet, men blev såret 23. maj 1706 ved Ramillies og døde angiveligt af sine sår senere i livet.

1726 havde han fået sønnen Peter Schønneman(n) (1726-1803), der blev kammerherre og oberstløjtnant, og som den 19. juli 1765 blev adlet med navnet von Gyldenskiold. Peter Schønnemann von Gyldenskiold havde sønnen, kammerjunker Conrad Christian von Gyldenskiold (1761-1809), som gik i russisk tjeneste og døde som generalmajor. Han var ugift, og den adlede slægt uddøde derfor på sværdsiden.

Kilder 
Danmarks Adels Aarbog 1922.

 
Adelsslægter fra Danmark
Einar Olsen (gymnast)

Peter Einar Olsen (11. marts 1893 i Vig – 3. juni 1949 i Grevinge) var en dansk gymnast som deltog i OL 1912 i Stockholm.

Olsen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Einar Olsen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Hornsund

Hornsund er en fjord på vestsiden af Syd-Spitsbergen, mellem Wedel Jarlsberg Land i nord og Sørkapp Land mod syd, på Svalbard. Fjorden er 25–30 km lang, 12–15 km bred og ca. 260 m dyb. Hornsund er en uregelmæssig fjord med flere fjordarme, og disse er (med uret fra nord mod øst): Vestre og Austre Burgerbukta, Adriabukta, Brepollen, Samarinvågen og Gåshamna.

Hornsund er et vigtigt område for isbjørne, og det vigtigste træk for isbjørne mellem Storfjorden og Vest-Spitsbergen går her.

Den eneste bebyggelse i området er en polsk forskningsstation i Isbjørnhavn fra 1957 beliggende ved udløbet af Hornsund. Ved stationen var der tidligere op til 25-30 beboere, men i dag (2008) bor der 12 fastboende polske forskere her. Her blev 1. februar 1990 oprettet et norsk postkontor, 9177 Hornsund. Postkontoret blev nedlagt 20. september 2002.

I området omkring Hornsund findes en række kulturminder. I Gåshamna har der været udgravninger i et hvalfangstanlæg fra 1600-tallet.

Eksterne kilder/henvisninger 

 Områdebeskrivelse i Cruisehåndbok for Svalbard  – Norsk polarinstitutt.
 En polsk side på engelsk om fjorden Hornsund
 En polsk side på norsk om forskningsstationen ved Hornsund 
 Opslag i Stadnamn på Svalbard (med kort) – Norsk polarinstitutt.
 Kort fra den polske forskningsstation

Fjorde på Svalbard